Molscéal

Aip, suíomh idirlín, agus ardán ar na meáin shóisialta is ea Molscéal atá dírithe ar phobal na Gaeilge. Bíonn físeáin á gcur amach air atá "bunaithe ar an bpobal, scéalta siamsaíochta, ábhar nuachta, cartlainne agus spóirt".

Is í Deirdre Ní Choistín a chuir tús leis in 2017 agus sheol TG4 é ag Oireachtas na bliana 2018. Tá sé dírithe ar dhaoine "a bhfuil an Ghaeilge mar ghnáth-theanga labhartha acu".

 Comhoibriú 
Cuireann Molscéal fáilte roimh 'scéalaithe físe' atá ag iarraidh ábhair a chruthú agus a fhoilsiú leo "a thugann léargas ar ócáid nó ar imeacht pobail" nó "a léiríonn gné ar leith den saol Gaelach nó den saol Gaeltachta". Tá ceardlanna curtha ar siúl dóibh ag Molscéal roimhe seo san iriseoireacht mhóibíleach, agus cuirtear na físeáin amach ar chainéal YouTube TG4.

Tá a struchtúr bainistíochta agus eagarthóireachta féin ag Molscéal laistigh de TG4 agus tá "comhar páirtnéireachta curtha ar bun ag TG4 le NuachtTG4, Tuairisc.ie agus MeonEile.ie chun ábhar a chur ar fáil agus sruthchraoladh beo a dhéanamh ar imeachtaí éagsúla" le Molscéal.

 Glacadh 
Chruthaigh Molscéal "go maith leis an lucht féachana agus sháraigh siad spriocanna na bliana tosaigh" agus faoi dheireadh 2022 bhí os cionn 2.6 mhilliún babhta féachana faighte ag físeáin an ardáin.

Bronnadh Gradam Cumarsáide an Oireachtais ar Molscéal in 2022 as ucht chur i láthair a rinne siad ar imeachtaí Chomórtas Peile na Gaeltachta.

 Naisc sheachtracha 
 Aip Android
 Aip iOS
 https://molsceal.ie/

 Féach freisin 
 BLOC
 Meon Eile
 NÓS

 Tagairtí 

Catagóir:Físiriseoireacht na Gaeilge
Catagóir:Físiriseoireacht
Catagóir:Sceitsí grinn i nGaeilge
Catagóir:Aipeanna
Catagóir:Aipeanna Gaeilge
Catagóir:Meáin na Gaeilge
Catagóir:TG4